stanford-oval/wikipedia huggingface dataset:
TeamGym
Aiheesta muualla

Hyvärinen, Riitta: Että oikein TeamGym. Kielitoimiston kouluttaja, Kotus 21.3.2011.
Tie 28 (Viro)

Kantatie 28 kulkee Keski-Virossa Raplasta kantatieltä 27 Märjamaalle valtatielle 4.
Tien kulku

Kantatie 28 kulkee seuraavien maakuntien ja kuntien kautta:
Tien kulku > Raplamaa

Raplan kunta
Märjamaan kunta
Troikka (täsmennyssivu)

Wikisanakirjassa on tähän liittyvä sananselitys: .
Troikka voi tarkoittaa ainakin seuraavia:
troikka, venäläinen hevosvaljakko
Troikka (The Troika), Stepan Chapmanin romaani vuodelta 1997
Troikka, Jari Tervon romaani vuodelta 2008
Troikka, eräs Suomessa pelattava totopeli
Toivo Elomaa (sanoittaja)

Toivo Elomaa (30. toukokuuta 1904 Sippola – 10. lokakuuta 1980 Myllykoski, Anjalankoski) oli suomalainen sanoittaja, joka käytti nimimerkkiä Topi.
Elomaa kävi kansakoulun ja työskenteli kauppa-apulaisena, tukkimiehenä, kattilahuoneenhoitajana, rakennustyöläisenä sekä louhinta- ja poraustyöläisenä.
Elomaan sanoittamia olivat muun muassa Uuno Mattilan 1933 säveltämä foxtrot ”Niilin rannalla”, Aarne Nuotion 1933 säveltämä foxtrot ”Kotimaan kaiho” ja Valto Tynnilän 1938 säveltämä polkka ”Viipurin Vihtori”, joka oli alun perin tarkoitettu viipurilaisen harmonikkatehtaan mainoslauluksi.
Teoksia

Muistelutarinoita teoksessa Kohinaa 78. Anjalankosken kaupunki 1978
Topin riimit ja muistelut, julkaisija Anjalankosken kulttuurilautakunta ja Anjalankosken työväenopisto.  Anjalankoski 1979, 2. painos 1982
Tie 34 (Viro)

Kantatie 34 kulkee Pohjois-Virossa valtatieltä 1 Kiviõliin.
Tien kulku

Kantatie 34 kulkee seuraavien maakuntien ja kuntien kautta:
Tien kulku > Itä-Virumaa

Lüganusen kunta
Tie 26 (Viro)

Kantatie 26 kulkee Keski-Virossa Türin kunnassa Säreveren pienkauppalasta valtatieltä 5 Oisun kautta Arkman kylään Võhman pohjoispuolelle kantatielle 49.
Tien kulku

Kantatie 26 kulkee seuraavien maakuntien ja kuntien kautta:
Tien kulku > Järvamaa

Türin kunta
Tommie Mansfield

Tommie Mansfield (keskimmäinen) SOS-rautalankayhtyeen treenikämpillä vuonna 1963
Tommie (Tommy) Mansfield (oik. Pekka Nurmi; 4. huhtikuuta 1940 – 20. heinäkuuta 1981 Turku) oli suomalainen muusikko. Hän halusi itseään kutsuttavan taiteilijanimellään, vaikkei nimeään virallisesti muuttanutkaan.
Tommie Mansfield aloitteli muusikon uraansa 1950-luvun puolimaissa rakentamalla lahjaksi saamansa mandoliinin sähkökitaraksi. Hän soitteli kavereiden kanssa omissa piireissään, kunnes turkulainen manageri Helge Siimes värväsi hänet Sommarshow-kesäkiertueelleen vuonna 1961. Jussi Raittinen esiintyi samalla kiertueella. 1960-luvun lopulla Raittinen ja Tommie perustivat rock and roll -yhtyeen Tommie Mansfield Group. Heidän lisäkseen yhtyeeseen kuuluivat Antero Jakoila, Hillel Tokazier ja Pertti Kilpeläinen. 1970-luvun alussa hän oli kitaristina Uudenmaankatu 15 nimisessä bändissä, jonka perustivat Olli Pellikka ja Kari Purssila.
Tommie Mansfield esiintyi ensimmäisessä Ruisrockissa 1970, jossa ensimmäisenä yhtyeenä lavalla oli Lahden seudulta kotoisin oleva Charlies. Tommie Mansfield Group & Jussi Raittinen esiintyi Ruisrockissa vuonna 1971. Kesällä 1972 Mansfield esiintyi Helsingin Popfestivaalit-nimellä Keimolassa järjestetyillä festivaaleilla, jotka tunnetaan paremmin nimellä Mutafestivaalit tai Rock, Rauha & Rakkausfestivaalit. Tommie Mansfield soitti pedal steel -kitaraa apunaan taustajoukot festivaaleilla myös esiintyneestä Orient Express -yhtyeestä sekä kitaristi Petri Puhtila, jotka yhdessä esiintyivät nimellä Tommie Mansfield Group. Helsingin Sanomien 13.8.1972 julkaistussa arviossa todetaan, että Tommien pedal steel -soitto hukkui tällä kerralla mutaan. Vuonna 1976 hän esiintyi yksin, tosin väliajalla ennen Chuck Berryä ja järjestäjien kiusaksi. Järjestysmiehet vastasivat kiusaan irrottamalla pistokkeen pistorasiasta. Tommie asui 1970-luvulla melkoisen erakkona pienessä huonokuntoisessa piharakennuksessa Turussa Nummenmäellä, osoitteessa Vanha Hämeentie 44.  [lähde? ]
Diskografia > Albumit

Tommie Mansfield Group with Jussi Raittinen  PSO (1972), cd-painos Rocket Records (2011)
Tommie Mansfield ja Jussi Raittinen Ruisrockissa vuonna 1971.
The Greatest Show on Earth

'The Greatest Show on Earth voi tarkoittaa seuraavia:
The Greatest Show on Earth, Ringling Bros. and Barnum & Bailey Circus, yhdysvaltalainen sirkusalan yhtiö
The Greatest Show on Earth: The Evidence for Evolution, suomennettuna Maailman hienoin esitys, Richard Dawkinsin kirja evoluutiosta ja sen todisteista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Greatest Show on Earth”, voi hakea sivunnimihaulla, laajalla sivunnimihaulla tai tekstihaulla.
Tommola

Kerrostaloja Vuorikadulla.
Omakotitaloja Kyminkadulla.
Tommola on Heinolan kaupunginosa keskustan ja pohjois–eteläsuuntaisen Heinolan harjun kaakkoispuolella. Tommolan kohdalla leveänä virtaavan Kymijoen pohjoisrannalla sijaitsee kaupungin vanhainkoti Hopeasilta. Tommolassa on useita teollisuuslaitoksia, kuten Peltosen suksitehdas ja Heinolan saha. Tommolassa on yksi päiväkoti ja alakoulu. Lisäksi Tommolan palveluihin kuuluvat päivittäistavarakauppa K-Market ja pizzeria.
Tommolasta Heinolan keskustaan on matkaa 0,6–2,5 kilometriä. Alueeltaan varsin laajassa Tommolassa teollisuus- ja asuinalueet ovat erillään, ja asuntoalueet ovat rauhallisia. Asuntokanta koostuu pääasiassa kerrostalo- ja omakotitaloasutuksesta. Tommolasta on Sahanniemen kautta siltaa pitkin rautatien ja kevyen liikenteen yhteydet Rautsaloon.
Aiheesta muualla

Tommola Kansalaisen Karttapaikka -palvelussa
Heinolan kaupunginosat
Asemantaus
Hevossaari
Jyränkö
Keskusta
Heinolan kirkonkylä
Komostenkylä
Lakeasuo
Luhtapauni
Mustikkahaka
Myllyoja
Pirttiniemi
Pyhätön
Rainio
Rautsalo
Sahanniemi
Sinilähde
Tommola
Tähtiniemi
Veljeskylä
Toivo Anttila (arkkitehti)

| Toivo Anttila |
| --- | --- |
 Anttila vuonna 1951. Kuva: Pekka Kyytinen.
Henkilötiedot
Syntynyt: 19. helmikuuta 1907 Hamina
Kuollut: 3. syyskuuta 1965 (58 vuotta)
Ammatti:  Arkkitehti
Arvonimi: Yliarkkitehti
Toivo Alfred Anttila (19. helmikuuta 1907 Hamina – 3. syyskuuta 1965) oli suomalainen arkkitehti, jolle myönnettiin yliarkkitehdin arvonimi 1960.
Anttila kirjoitti ylioppilaaksi Haminan yhteiskoulussa 1927 ja valmistui arkkitehdiksi Teknillisestä korkeakoulusta 1935. Lisäoppia hän hankki opintomatkoilla Ruotsiin ja Norjaan 1936 ja 1938 sekä Tanskaan ja Saksaan 1938.
Työuransa Anttila aloitti Kansallismuseon historiallisen osaston ylimääräisenä arkkitehtina 1936–1939, siirtyi sitten puolustusministeriön palvelukseen ensin is-rakennustoimistoon 1939–1940 ja hallinto-osaston rakennustoimistoon 1941. Vuonna 1941 hän oli lyhyen aikaa kulkulaitosten ja yleisten töiden ministeriön rakennusasian osaston ylimääräisenä esittelijänä. Viipurin läänin maanviljelysseuran jälleenrakennustoimikunnan rakennusosaston päällikkönä Anttila työskenteli 1942–1944. Maatalousseurojen Keskusliiton jälleenrakennusvaliokunnan toimistoarkkitehtina hän toimi 1944–1945. Vuonna 1950 Anttila aloitti työnsä maatalousministeriön asutusasiainosaston rakennustoimiston päällikkönä.
Vuodesta 1949 lähtien Toivo Anttila oli arkkitehtitoimisto Anttila & Klamin osakas yhdessä Veli Klamin kanssa.
Suunnittelutöitä

Rautalammin museo , 1938
Asuinkerrostalo, Tallbergin puistotie 7, Helsinki 1952 (yhdessä Veli Klamin kanssa)
Asuinkerrostalo, Otavantie 8, Helsinki 1953 (yhdessä Veli Klamin kanssa)
Marttatalo, Uudenmaankatu 24, Helsinki 1958 (yhdessä Veli Klamin kanssa)
Toivo Anttilan suunnittelema Delaware-muistomerkki paljastettiin Rautalammilla 3. heinäkuuta 1938, samana päivänä, jolloin Rautalammin museo vihittiin käyttöön.
The Ghost (Before the Dawnin albumi)

| The Ghost Before the Dawn |
| --- | --- | --- |

Studioalbumin tiedot
 Äänitetty : syksy–talvi 2005, Villvox Studios
 Julkaistu: 26. maaliskuuta 2006
 Tuottaja(t): Tuomas Saukkonen & Aleksanteri Kuosa
 Tyylilaji: death metal
 Kesto: 40.43
 Levy-yhtiö: Locomotive Music
Before the Dawnin muut julkaisut
| 4:17 am 2004 | The Ghost 2006 | Deadlight 2007 |
The Ghost on suomalaisen metalliyhtyeen Before the Dawnin kolmas studioalbumi. Se julkaistiin vuonna 2006 levymerkillä Locomotive Music.
Kappaleet

Disappear – 4.14
Repentance – 3.23
Away – 3.32
Scar – 4.28
Angel's Tombstone – 4.45
Black Dawn – 3.59
Enemy – 4.22
Stormbringer – 3.27
Ghost Town – 3.12
...Nowhere – 5.21
Kokoonpano

Tuomas Saukkonen – murinalaulu, kitara, bassokitara, rummut, kosketinsoitin, tuottaja
Kokoonpano > Vierailevat muusikot

Lars Eikind – puhdas laulu
Juho Räihä – kitarat, kitarasoolot (kappaleet 1 & 4)
Kokoonpano > Tuotanto

Tony Haataja – kansitaide
Minerva Pappi – masteroija
Aleksanteri Kuosa – tuottaja, äänittäjä, miksaaja
Arvostelut

Imperiumi.net: 9–/10
Aiheesta muualla

Albumi The Ghost (Before the Dawnin albumi) Encyclopaedia Metallum -sivustolla (englanniksi)
The Ghost discogs.com -sivustolla
Troikka

Aleksander Orlowskin teos Matkamies kibitkassa, litografia vuodelta 1819.
Troikka (ven. тройка, troika, sananmukaisesti ”kolmikko”) on perinteinen venäläinen kolmivaljas. Troikka eroaa muista kolmen hevosen valjakoista siten, että kaikki kolme hevosta valjastetaan rinnakkain. Keskimmäisellä hevosella on luokki ja länget, reunahevosilla silavaljaat. Troikkaa on perinteisesti ajettu siten, että keskihevonen ravaa ja reunimmaiset laukkaavat; oikeanpuoleinen hevonen on oikeassa laukassa ja vasemmanpuoleinen vasemmassa. Troikan nopeus voi olla jopa 45–50 km/h, mistä oli hyötyä pitkiä välimatkoja kuljettaessa ennen autojen yleistymistä.
Troikat tulivat Venäjällä käyttöön 1600-luvulla. Niitä käytettiin kulkuvälineenä hevosenvaihtoasemien välillä. Aiemmin kolmea hevosta olivat saaneet käyttää vain vähintään kolmen hengen ryhmät, ja yksittäinen matkustaja oli saanut ajaa korkeintaan parivaljasta.
Venäjän keisarikunnan aikana aateliset ja rikas keskiluokka antoivat livreepukuisten kuskien ajaa troikkaansa. Troikat olivat koristeltuina myös suosittuja suurissa uskonnollisissa juhlissa ja hääjuhlissa. Troikka kuului Venäjällä sekä kaupunkien että maaseudun maisemaan, ja siitä tuli pian maanomistajien kulkuneuvo.
Hevoset eivät yleensä olleet komeannäköisiä, mutta ne olivat kestäviä; esimerkiksi vjatkanhevonen ei ollut 145 cm korkeampi. Rikkaat käyttivät mieluusti elegantteja kimoja orlovhevosia.
Ensimmäiset troikkakilpailut järjestettiin Moskovan kilpa-ajoradalla vuonna 1840. Troikka oli myös näytteillä Lontoossa vuoden 1911 maailmannäyttelyissä.
Troilos

Troilos ja Polyksene pakenevat Akhilleuksen väijytyksestä, attikalinen mustakuviokyliks, noin 570 eaa.-565 eaa.
Troilos (m.kreik. Τρωίλος) oli kreikkalaisessa mytologiassa Troijan kuninkaan Priamoksen ja tämän puolison Hekaben poika ja siten Troijan prinssi. Apollodoros kertoo hänen olleen veljesten nuorin ja jatkaa joidenkin mukaan Hekaben synnyttäneen tämän Apollonille. Hyginus sijoittaa Troiluksen veljesten keskelle. Varhainen kristillinen kirjallisuus nimeää hänet ennemminkin Apollonin rakastajaksi kuin pojaksi.
Perinteisen version mukaan Troilos oli vasta murrosiässä oleva poika tai efebi Troijan sodan alettua. Hänestä oli annettu ennustus, jonka mukaan Troijaa ei pystyttäisi valtaamaan, jos Troilos eläisi kaksikymmenvuotiaaksi. Sodan alkuvaiheessa Akhilleus, joka tiesi Troiloksen huolehtivan hyvin hevosistaan, väijytti tämän ja tämän sisaren Polyksenen Thymbran lähteen luona, jossa hän surmasi Troiloksen keihäällään tämän tullessa juottamaan hevosiaan. Toisen version mukaan Troilos pakeni Apollonin temppeliin, jossa Akhilleus tappoi tämän Apollonin alttarille.
Myöhemmissä lähteissä Troilos mainitaan Diktys Kreetalaisen ja Dares Fryygialaisen kirjoituksissa. Diktys sijoittaa Troiloksen kuoleman myöhemmäksi kuin varhaisemmat lähteet, mutta pitäytyy perinteisessä tulkinnassa siitä, että tämän rooli varsinaisissa sotatoimissa oli vähäinen ellei jopa olematon. Kreikkalaiset sieppasivat hänet ja hänen veljensä Lykaonin ja surmasivat nämä julkisesti Akhilleuksen käskystä Sen sijaan Dares kuvaa Troiloksen suureksi sankariksi, joka aiheuttaa suuria vahinkoja vihollisilleen, ja joka onnistuu jopa haavoittamaan Akhilleusta niin, että tämä joutuu jäämään taisteluista hetkeksi sivuun. Lopulta Akhilleus kuitenkin onnistuu surmaamaan tämän, mutta ruumis saadaan tuotua takaisin Troijaan suuriin hautajaisiin.
Troikka (Jari Tervon romaani)

| Troikka |
| --- | --- |

Kirjailija:  Jari Tervo
Kansitaiteilija:  Tuula Mäkiä
Kieli:  suomi
Kustantaja:  WSOY
Julkaistu:  2008
Ulkoasu:  kovakantinen
Sivumäärä:  438
ISBN:  978-951-0-34535-1

Edeltävä:  Ohrana
Löydä lisää kirjojaKirjallisuuden teemasivulta
Troikka on suomalaisen kirjailija Jari Tervon vuonna 2008 julkaistu romaani. Teos käsittelee kolmen Suomen sisällissodassa punaisten puolella taistelleen miehen vaiheita sodan jälkeen. Romaani on Suomen itsenäisyyden ajan poliittista historiaa käsittelevän trilogian kolmas osa. Sen aiempia osia ovat Myyrä (2004) ja Ohrana (2006).
Tommi Rajamäki

Tommi Rajamäki (s. 29. helmikuuta 1976 Pori) on entinen suomalainen jääkiekkoilija. Hän on Ässien kasvatti, joka pelasi ensimmäiset liigaottelunsa kaudella 1994–1995. Ässissä hän pelasi kauteen 1996–97 asti, ja sen jälkeen hän siirtyi Turun Palloseuraan. TPS:ssä saavuttamiensa kolmen kultamitalin jälkeen hän siirtyi kaudeksi 2001–02 Elitserienin Timrå IK:hon, jossa kului kolme kautta. Hän lopetti uransa kauden 2003–2004 jälkeen selkäongelmien takia. Peruspuolustajana tunnettu Rajamäki sai parhaalla kaudellaan aikaan 7+7=14 tehopistettä, mutta ei päässyt yhdelläkään muulla kaudella yli kymmeneen pisteeseen.
Toronto Maple Leafs varasi hänet NHL:ään kesän 1994 varaustilaisuuden 7. kierroksella 178. valintana.
Peliuransa jälkeen Rajamäki toimi Ässien junioriorganisaatiossa apuvalmentajana vuosina 2008–2011 ja 2014–2016. Kaudella 2017–2018 hän toimii Ässien A-juniorien toisena huoltajana.
Teini-ikäisten mutanttininjakilpikonnien nousu – Elokuva

| Teini-ikäisten mutanttininjakilpikonnien nousu – Elokuva> Rise of the Teenage Mutant Ninja Turtles: The Movie |
| --- | --- |

Ohjaaja:   Andy Suriano  Ant Ward 
Käsikirjoittaja:   Tony Gama-Lobo  Rebecca May  Andy Suriano  Ant Ward 
Perustuu:  Kevin Eastman ja Peter Laird sarjakuviin
Säveltäjä:  Matt Mahaffey
Valmistustiedot
Valmistusmaa:  Yhdysvallat
Tuotantoyhtiö:  Nickelodeon Movies Nickelodeon Animation Studios
Levittäjä:  Netflix
Ensi-ilta:  5. elokuuta 2022
Kesto:  80 min
Alkuperäiskieli:  englanti
Aiheesta muualla
Virallinen sivusto
IMDb 
Infobox OKNimi-testi OK: 
Teini-ikäisten mutanttininjakilpikonnien nousu – Elokuva (engl. Rise of the Teenage Mutant Ninja Turtles: The Movie) on vuonna 2022 julkaistu animaatioelokuva, joka perustuu samannimiseen televisiosarjaan. Elokuva julkaistiin suoraan Netflixissä 5. elokuuta 2022.
Elokuva eroaa myös animaatiosarjasta suuresti sen synkemmällä, vakavammalla ja tunteellisella sävyllään.
Juoni

Teinikilpikonnat ja heidän mystiset ninjavoimansa joutuvat äärimmäiselle koetukselle, kun toisesta ulottuvuudesta tulevat armottomat olennot alkavat riehua.
Äänirooleissa

Suomenkieliset äänet
Suomenkielisessä versiossa osa samoista ääninäyttelijöistä animaatiosarjasta palaavat hahmojen ääneiksi.
| 0 | 1 | 2 |
| --- | --- | --- |
|  Otto Piispanen  | … |  Leonardo, Hypnohepo   |
|  Joonathan Kettunen  | … |  Raphael   |
|  Aksu Palmén  | … |  Donatello   |
|  Valtteri Turunen  | … |  Michelangelo   |
|  Ella Jaakkola  | … |  April O'Neil   |
|  Markus Bäckman  | … |  Mestari Tikku, Jalka-luutnantti   |
|  Markus Niemi  | … |  Casey Jones   |
|  Osku Ärilä  | … |  Warren Stone, sivuäänet   |
|  Petri Hanttu  | … |  Hamato Yoshi/Lou Jitsu, sivuäänet   |
|  Jari Salo  | … |  Krang 1   |
|  Jenni Laakso  | … |  sivuäänet   |
The Old Dead Tree

| The Old Dead Tree> Tiedot |
| --- | --- |
Toiminnassa:  1997–2009, 2013–
Tyylilaji:  dark metal
Kotipaikka:   Île-de-France
Laulukieli:  englanti
Jäsenet:  Manul Munoz, laulu, kitara   Nicolas Chevrollier, kitara   Gilles Moinet, bassokitara   Raphaël Antheaume, rummut  
Levy-yhtiö:  Season of Mist, 2003–  
Aiheesta muualla
Kotisivut
Infobox OKNimi-testi OK: 
The Old Dead Tree on vuonna 1997 Pariisissa perustettu ranskalainen dark metallia soittava yhtye. Yhtye hajosi vuonna 2009, mutta palasi yhteen alkuvuodesta 2013.
Jäsenet

Manuel Munoz – laulu, kitara (1997–2009, 2013–)
Nicolas Chevrollier – kitara (1997–2006, 2013–)
Gilles Moinet – kitara (2006–2009), bassokitara (2013–)
Raphaël Antheaume – rummut (2008–2009, 2013–)
Jäsenet > Entiset jäsenet

Frédéric Guillemot – rummut (1997–1999)
Vincent Danhier – bassokitara (1999–2009)
Franck Métayer – rummut (1999–2004)
Foued Moukid – rummut (2004–2007)
Diskografia > Studioalbumit

The Nameless Disease (2003,  Season of Mist)
The Perpetual Motion (2005,  Season of Mist)
The Water Fields (2007,  Season of Mist)
Diskografia > Demot

The Blossom (1999)
Aiheesta muualla

Yhtyeen viralliset kotisivut
The Old Dead Tree Myspacessa (englanniksi)
Tommi Rautiainen

| Tommi Rautio> Henkilötiedot.Muusikko |
| --- | --- |
Soittimet:  Rummut
  [ Muokkaa Wikidatassa ] [ ohje ]  
Tommi Rautiainen on suomalainen rumpali. Hän aloitti rumpujensoiton vuonna 1980. Risto Skrikberg toimi hänen ensimmäisenä opettajanaan aina vuoteen 1986, jolloin hän siirtyi Tampereen Konservatorioon Esko Vuorisen oppilaaksi. Ylioppilaskirjoitusten ja armeijan jälkeen Tommi opiskeli rumpujensoittoa vuosina 1991–1994 New Yorkissa Manhattan School of Musicissa opettajinaan John Riley, Justin DiCioccio ja Chris Lamb.
Vuonna 2006 Tommi Rautiaiselta ilmestyi Groove In -rumpukirja.
Tommi käyttää Paiste-, SAARI-Rummut, Vic Firth- sekä Audix-tuotteita.
Think Global

TH!NK city
Ford Think im Museum Autovision
Ford TH!NK city
Think Global oli norjalainen sähköautoja valmistava yhtiö. Yhtiö valmisti kahden hengen TH!NK city -kaupunkiautoa, jonka uusimman version toimitukset alkoivat vuoden 2008 alkupuolella. Sitä valmistettiin Suomessa. Lisäksi yhtiö on esitellyt viiden hengen TH!NK Ox -konseptiauton.
Historia

TH!NK sähköauton tarina alkaa 1973-1974 öljykriisistä, jolloin Lars Ringdal, Bakelittfabrikken AS yrityksen omistaja, sai idean sähköautosta. 15 vuotta myöhemmin Ringdalin poika Jan Otto Ringdal perusti yrityksen idean ympärille. Yhtiö perustettiin alun perin vuonna 1991 Oslossa nimellä Pivco (engl. Personal Independent Vehicle Company). Pivcon rahoittajina toimivat muun muassa Norjan valtio, Hydro, Statoil sekä ABB. Sen ensimmäisiä prototyyppejä oli PIV2, joita valmistettiin muutamia kappaleita Lillehammerin talviolympialaisia varten 1994. Seuraava malli oli vuonna 1995 esitelty PIV3 (City Bee), joita tehtiin yhteensä 120 kappaletta. Tämän jälkeen ryhdyttiin kehittämään ensimmäistä tuotantomallia PIV4, joka sai myöhemmin nimen TH!NK city. Sen toimintamatka oli 85 km latauksella ja huippunopeus oli 90 km/h.
Tuotantomallin kehitys vei oletettua enemmän aikaa ja resursseja, ja kun kehitys saatiin valmiiksi 1999, yhtiön varat olivat lopussa. Yhtiön omistajaksi tuli Ford, joka pystyi aloittamaan TH!NK cityn tuotannon. Tuotanto jatkui vuoteen 2002 asti, jolloin oli valmistettu 1005 autoa. Ford luopui omistuksestaan yhtiössä vuoden 2003 tammikuussa ja myi sen sveitsiläiselle KamKorp Microelectronics -yhtiölle. Tämän seurauksena kaupunkiauton tuotekehitys pysäytettiin. Fordin päätökseen luopua yhtiöstä vaikutti todennäköisesti Kalifornian osavaltion vetäytyminen tavoitteistaan kasvattaa nolla-päästöisten kulkuneuvojen osuus 10 prosenttiin kaikista myydyistä autoista.
Vuoden 2006 maaliskuussa yhtiön ostivat norjalaiset investoijat, jotka vaihtoivat yhtiön nimen Think Nordicista Think Globaliksi. Yhtiö ryhtyi kehittämään uutta TH!NK city -mallia. Uusi TH!NK city täyttää autoilta vaadittavat turvavaatimukset, ja siinä on ABS-jarrut sekä turvatyynyt. Auton toimintamatka on 170 km ja huippunopeus on 100 km/h. Pakkasella auton käytännön toimintasäde jäi alle 100 kilometriin.
TH!NK city

Ensimmäiset uuden malliset TH!NK cityt toimitettiin Norjan markkinoille kevään 2008 aikana. Yhtiön suunnitelmana on aloittaa kansainvälinen myynti Tanskasta ja Ruotsista, jonka jälkeen siirrytään Isoon-Britanniaan, Saksaan, Italiaan ja Alankomaihin. Auton hinnaksi ilman akkuja arvioidaan 20 000 €. Akut vuokrataan osana 200 €/kk pakettia, johon kuuluu akkujen huolto ja autovakuutus.
Tekniset tiedot
istuinten lukumäärä 2
pituus 3120 mm, leveys 1604 mm
paino 1397 kg (akut 245 - 260 kg)
akkuvaihtoehdot: MES DEA – Zebra 28,3 kWh natrium / Enerdel, Li-ion / A123, Li-ion
latausaika tavallisesta 14 A pistorasiasta: 0-100 % n. 10 h, 20-80 % n. 8 h
toimintamatka 170 km (IEC)
huippunopeus 100 km/h
kiihtyvyys 0-50 km/h 6,5 s, 0-80 km/h 16,0 s
Konkurssi

Think-sähköautojen tuotanto keskeytyi helmikuussa 2011 Uudessakaupungissa. Syynä oli huono myyntimenekki ja asiakkaan eli norjalaisen Think Globalin päätyminen konkurssiin. Tehtaan tavoite oli kuitenkin käynnistää tuotanto Uudessakaupungissa jälleen elokuussa. Think-tuotannosta oli lomautettuina 55 henkilöä. Tuotantoa ei kuitenkaan aloitettu uudestaan.
Uusi omistaja yhtiölle

Kesäkuun lopulla konkurssiin hakeutuneen THINK Global AS:n toimintaa jatkaa edelleen venäläinen yrittäjä Boris G. Zingarevich, joka suunnittelee kaupunkisähköauto THINK Cityn myynnin ja tuotannon uudelleen järjestämistä yhteistyössä Ener1:n ja Valmet 
Automotiven kanssa. Konkurssihallinnon toiminnan jatkajaksi valitsema Zingarevich on kansainvälinen 
teknologiayrittäjä. Hän on ollut Ener1:n pääsijoittaja vuodesta 2002.
Uuden yhtiön nimi on Electric Mobility Solutions AS. Tavoite on ollut jatkaa autojen tuotantoa edelleen Uudessakaupungissa vuoden 2012 ensimmäisellä neljänneksellä mutta tuotantoa ei ole aloitettu koska Think oli tuotteena edelleen rakkile ja Valmet Automotive ei ollut valmis jatkuviin muutoksiin tuotantolinjalla.Tuotanto ei ollut taloudellisesti kannattavaa. Syynä myös lienee se että uudet sähköautomallit ovat myyneet varsin heikosti. Esimerkiksi ensimmäiset uuden sukupolven ladattavat sähköautot ovat myyneet kappalelukumääräisesti vähän. Japanilaista Nissanin Leafia ja amerikkalaista General Motorsin Chevrolet Voltia on mennyt kaupaksi yhteensä vain 30 000 (Financial Times). Menekkiä painavat korkeat hinnat ja toimituksen pullonkaulat.
Tommi Välimaa

| Tommi Välimaa |
| --- | --- |

Henkilötiedot
Syntynyt: 20. tammikuuta 1984 (ikä 40) Kangasala, Suomi
Kansalaisuus:   Suomi
Jääkiekkoilija
Lempinimi:  Välly
Pelipaikka:  vasen laitahyökkääjä
Maila:  vasen
Pituus:  196 cm
Paino:  90 kg
Seura
Seura:  LeKi
Sarja:  II-divisioona
Pelinumero:  72
Pelaajaura
Pääsarjaura:  2010–
Aik. seurat:  Kisa-Eagles (II-div.) FPS (Mestis) KOOVEE (Mestis) Ilves (SML) Kärpät (SML)
Tommi Välimaa (s. 20. tammikuuta 1984 Kangasala) on suomalainen jääkiekkoilija, joka pelaa II-divisioonajoukkue Lempäälän Kisassa. Välimaa on pelipaikaltaan vasen laitahyökkääjä. Hän on pelannut urallaan SM-liigassa yhteensä 277 runkosarja- ja kolme playoff-ottelua tehopistein 19+28=47 ja keräten 242 jäähyminuuttia. Isokokoista Välimaata on luonnehdittu pelityyliltään voimahyökkääjäksi. Hän pelaa useimmiten alemmissa ketjuissa.
Tostão

Tostão vuonna 1970.
Eduardo Gonçalves de Andrade (s. 25. tammikuuta 1947 Belo Horizonte, Minas Gerais, Brasilia), alias Tostão, on uransa lopettanut brasilialainen jalkapalloilija.
"Tostão" tarkoittaa pikkukolikkoa. Tostão oli peliälystään tunnettu hyökkääjä,[lähde? ] joka edusti seurajoukkue Cruzeiroa ja muodosti  tehokkaan kärjen Pelén kanssa vuoden 1970 MM-kisoissa, joissa kultaa voittanutta Brasiliaa on sanottu kaikkien aikojen joukkueeksi.[lähde? ] Kisojen jälkeen Tostão siirtyi Vasco da Gamaan.